Samuel Gustafson

Samuelis Gustafsonas (; g. 1995 m. sausio 11 d.) – švedų futbolininkas, saugas. Simon Gustafson – brolis dvynys taip pat futbolininkas.

Kitados atstovavo Švedijos jaunimo rinktinėms, o vėliau ir nacionalinei rinktinei.

 Karjera 
 Fässbergs IF 
Futbolą pradėjo žaisti Miolndalyje. Rungtyniavo gimtojo miesto Fässbergs IF jaunimo ekipose. 

Priklausė klubo U18 komandai, 2012 m. laimėjusiai Gothia taurę. B18 Final - James Clark stor hjälte när Fässbergs IF vann (archyvuota)

 BK Häcken 
Kartu su broliu dvyniu Simonu persikėlė į BK Häcken prieš 2013 m. sezoną.Simon och Samuel till Häcken (archyvas)

2013 m. birželio 23 d. debiutavo klube išvykoje prieš Halmstads BK, kai 77 minutę pasirodė po keitimo, o po trijų minučių įmušė pirmąjį įvartį. Jo atstovaujamas klubas iškovojo pergalę rezultatu 2:0. 

2015 m. vasario mėn. pratęsė sutartį su BK Häcken iki 2016 m. sezono. O 2016 m. kovo mėn. sutartis buvo pratęsta iki 2017 m. sezono.

Žaidėjas prisidėjo prie to, kad 2016 m. Švedijos futbolo taurės turnyre BK Häcken pateko į finalą ir, galiausiai, iškovojo taurę. Ši pergale buvo istorinė, nes tuo metu klubas neturėjo titulų ir pirmą kartą klubo istorijoje iškovojo trofėjų.

 Torino FC 
2016 m. rugpjūtį pasirašė sutartį su Torino FC (Italijos Serie A). 

2016 m. lapkričio 29 d. debiutavo klube Italijos taurės turnyre. Turino klubas rezultatu 4:0 sutriuškino Pizos klubą. Švedas aikštėje pasirodė po keitimo, kai 15-ąją minutę pakeitė Džoelą Obį.

2018 m. sausį nuomos pagrindais buvo paskolintas Perugia (Serie B). O 2018 m. liepos 7 d. nuomos pagrindais buvo perleistas Hellas Verona FC (Serie B).

 US Cremonese 
2019 m. rugsėjo 2 d. pasirašė sutartį su Serie B klubu „Cremonese“.

 BK Häcken 
2021 m. liepos 9 d. persikėlė į BK Häcken. Pasirašė trejų metų trukmės sutartį. Klubas pateko į Čempionų lygos atrankos turnyrą, o vėliau buvo perkelti į Europos lygos atrankas. 

2023 m. rugpjūčio 10 d. Vilniuje rezultatu 3-1 nugalėjo „Žalgirio“ klubą.sportas.lt naujienos: Žalgiris 1-3 Hacken (rungtynių aprašymas)2023-08-10 Žalgiris 1-3 Hacken (pagal Soccerway) Srđan Hrstić pelnė pirmus du įvarčius ir atliko rezultatyvų perdavimą, po kurio Mikkel Rygaard pasiuntė kamuolį į vartus. Žalgirietis Nassim Hnid rungtynių pabaigoje sušvelnino rezultatą.lrt.lt naujienos: Čerurinas įvertino situaciją

2023 m. rugpjūčio 17 d. Europos lygos atsakomosiose rungtynėse Švedijoje BK Häcken sutriuškino „Žalgirio“ klubą rezultatu 5:0.2023-08-17 Hacken 5-0 Žalgiris (pagal Soccerway) 56 minutę po Ibrahim Sadiq perdavimo Samuel Gustafson pelnė antrą rungtynių įvartį (2-0). Pačioje rungtynių pabaigoje Kristoffer Lund atliko rezultatyvų perdavimą, po kurio pasižymėjo Momodou Sonko (5-0) ir baigė žalgiriečių triuškinimą. Bendras dviejų rungtynių rezultatas 8-1 lėmė, kad į kitą etapą pateko BK Häcken.sportas.lt naujienos: apie Žalgirio pasirodymą

 Pasiekimai 
 su BK Häcken
 Allsvenskan: 2022 m.Utklassade Blåvitt – Häcken svenska mästareRSSSF duomenų bazė (Čempionai ir sezonai)
 Svenska Cupen: 2016, 2022–2023 m.RSSSF duomenų bazė (Taurės turnyrai)

 Karjera rinktinėse 
 Švedijos U-21 rinktinė
2015–2016 m. Švedijos U-21 rinktinėje sužaidė septynerias rungtynes.

 Švedijos vyrų futbolo rinktinė
2022 m. lapkričio 16 d. debiutavo nacionalinėje rinktinėje draugiškose rungtynėse prieš Meksiką. Švedai nugalėjo meksikiečius rezultatu 2-1.Mexico vs. Sweden 2022-11-16

 Taip pat skaitykite 
 Simon Gustafson – brolis dvynys

 Išnašos 

 Nuorodos 
 SOCCERWAY
 Transfermarkt
 Globalsportsarchive

Gustafson